Imtella' Novembru 8, 2021 L-awtoritajiet tas-saħħa fi Franza ordnaw lill-istudenti ta' diversi skejjel primarji biex jerġgħu jibdew jilbsu l-maskra minħabba żieda fil-każijiet tal-Covid-19. Din il-miżura qed tidħol fis-seħħ xahar biss wara li t-tfal bdew jitħallew imorru l-iskola mingħajr il-maskra. L-istudenti tal-primarja huma obbligati jilbsu l-maskra jekk għal ħamest ijiem wara xulxin joħorġu iktar minn 50 każ ġdid għal kull 100,000 persuna. Din il-miżura mistennija tolqot madwar 40 minn 100 żona fil-pajjiż li fihom maqsumin l-iskejjel. Fl-iskejjel sekondarji l-istudenti huma obbligati jilbsu l-maskra rrispettivament min-numru tal-każijiet. Għada t-Tlieta l-President Franċiż Emmanuel Macron se jindirizza lill-pajjiż dwar is-sitwazzjoni tal-pandemija. Fi Franza huma madwar 75% il-persuni li tlaqqmu bil-vaċċin għall-kontra l-virus tal-Covid.